### 2.      Budgetopfølgning  Teknik- og Miljøudvalget pr. 30. september 2016

**Åbent**

Sagsnr.: 326-2016-10422       J.nr.: 00.30.14           Dokumentnr.:
326-2016-370458

**Sagstype**

Orientering

**Resume og sagens baggrund**

Økonomistaben fremlægger budgetopfølgning pr. 30. september
2016. Dispositionsregnskaberne viser et samlet forventet merforbrug på 5,3 mio.
kr. (sidste måned 5,3 mio. kr.).

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Baggrunden for budgetopfølgningen er partnerskabsholdernes
dispositionsregnskaber. Hvis der forventes merforbrug, bliver der lagt en
handleplan i dialog med direktøren og Økonomistaben. Nedenfor er skrevet
bemærkninger til de største forventede mer- eller mindreforbrug.

*Plan, Byg og Miljø:*

Der er disponeret med et samlet mindreforbrug på 2,0 mio.
kr. (sidste måned 2,0 mio. kr.), som består af et merforbrug på færger på 1,0
mio. kr., (sidste måned 1,0 mio. kr.) et merforbrug på havne på 0,25 mio. kr.
(sidste måned 0,25 mio. kr.) og et mindreforbrug til arbejdet med indsatsplaner
for grundvandsbeskyttelsen  på 3,3 mio. kr. (sidste måned 3,3 mio. kr.).

Indsatsplanerne skal udføres i 2017, 2018 og 2019.

Færger og havne:

Det disponerede merforbrug på færgedriften skyldes
hovedsagligt, at der i 2015 var ekstraordinære og store dokningsudgifter, som
resulterede i et merforbrug i 2015. Merforbruget er hidtil forventet indhentet
i 2016, 2017 og 2018. Det vurderes nu, at det er usikkert hvorvidt der i 2016 kan
indhentes en andel af merforbruget fra 2015. Administrationen har fortsat fokus
på områdets økonomi.

*Vej, Ejendom og Affald, brugerfinansieret:*

Der er disponeret med et samlet merforbrug på 7,4 mio. kr.
(sidste måned 7,4 mio. kr. ), som består af et merforbrug på renovationsområdet
på 6,4 mio. kr. og et merforbrug på skadedyrsbekæmpelsen på 1,0 mio. kr.

Renovationsområdet:

På renovationsområdet skyldes merforbruget en ubalance
mellem områdets udgifter og indtægter. Der er foretaget nye beregninger af
affaldsgebyrer til budget 2017.

Skadedyrsbekæmpelsen:

For skadedyrsbekæmpelsen skyldes merforbruget både effekten
af en stigning i udgiften til entreprenøren på området, ny lovgivning og et
stigende antal rotteanmeldelser.

*Orientering om vintertjeneste:*

Budgettet udgør 10,6 mio. kr. Udgifter bogført i perioden
januar til september 2016 udgør 5,2 mio. kr.

*Opfølgning på kontrolbuddet fra Entreprenørservice:*

Der disponeres med budgetoverholdelse i forhold til de
ydelser, der leveres af Entreprenørservice på vej- og parkområdet.

Ifølge tilbudsmaterialet er øvrige partnerskabsholdere og
områder (skoler, institutioner, ejendomsområdet med flere) samlet forpligtet
til at bestille ekstraarbejder for i alt minimum 2,8 mio. kr. årligt (dog 2,1
mio. kr. i 2016). Status pr. 30. september 2016 er, at der er solgt ydelser for
i alt 1,5 mio. kr. i 2016.

**Økonomiske konsekvenser**

*Drift:*

Den samlede budgetopfølgning viser et forventet merforbrug
på udvalgets område på 5,3

mio. kr. for 2016 (sidste måned på 5,3 mio. kr.).

*Anlæg:*

Den samlede budgetopfølgning viser en forventet saldo ultimo
2016 på 38,9 mio. kr. (sidste måned 14,6 mio. kr.). Forskellen i forhold til
sidste måned skyldes, at der disponeres med en større andel af frigivne bevillinger,
der overføres og bliver forbrugt i 2017. Der forventes et mindreforbrug i alt på
6,8 mio. kr. (sidste måned 4,3 mio. kr.) Forskellen fra sidste måned skyldes
mindreforbrug på energitiltag, trafiksikkerhedsplan og
spildevandsundersøgelser.

**Bilag**

|  |  |
| --- | --- |
| Månedsrapport Teknik- og Miljøudvalget pr. 30. september 2016 | 326-2016-365873 |